2. pielikums
Iepirkuma ID. Nr. RSU 2024/74/AK
nolikumam
TEHNISKĀ SPECIFIKĀCIJA/TEHNISKAIS PIEDĀVĀJUMS 
   tehniskā specifikācija aktualizēta 06.06.2024.

	Nr.p.k.
	
Pasūtītāja obligātās minimālas prasības veselības apdrošināšanas programmai
	Pretendenta tehniskais piedāvājums (pretendents iesniedz apliecinājumu par katras prasības izpildi, kā arī norāda jebkādus speciālus nosacījumus, ja tādi ir)

	1. 
	Prasības attiecībā uz pakalpojumu sniegšanu, apmaksas kārtību un izmaiņu veikšanu apdrošināšanas līgumā

	1.1. 
	Paredzamais apdrošināmo skaits ~ 2050 personāls (+/- 10%).  Personāla skaits ir mainīgs un uz līguma noslēgšanas brīdi tiks norādīts precīzs apdrošināmo personālu  skaits uz līguma pirmo darbības dienu.

Procentuālais sadalījums pēc specialitātēm: praktizējošie ārsti – 20%, pārējais personāls – 80% (t.sk. mācībspēki, zinātnieki/biroja  administratīvais personāls – 95%; fiziska darba strādnieki – 5%).
	

	1.2. 
	Veselības apdrošināšanas pakalpojumu sniegšanas termiņš ir 12 (divpadsmit) mēneši no 2024. gada 01. septembra līdz 2025. gada 31. augustam. 
Pasūtītājam  un Pretendentam abpusēji vienojoties ir tiesības pagarināt apdrošināšanu vēl uz 12 (divpadsmit) mēnešiem. Tādējādi kopējais apdrošināšanas termiņš nepārsniedz 24 (divdesmit četrus) mēnešus. Gadījumā, ja Pasūtītajam vai Pretendentam objektīvu iemeslu dēļ nav iespējams turpināt apdrošināšanu otrajā apdrošināšanas periodā, tas paziņo par to laicīgi, ne vēlāk kā 4 (četrus) mēnešus pirms otrā apdrošināšanas perioda sākuma.
	

	1.3. 
	Apdrošināšanas darbības laiks un teritorija – 24 stundas diennaktī /7 dienas nedēļā, Latvijas teritorijā.
	

	1.4. 
	Gada prēmiju maksājums ir ceturkšņu  maksājumi bez papildus piemaksas par maksājumu dalīšanu. 
	

	1.5. 
	Pretendentam obligāti jānodrošina Pasūtītāja personālam elektroniskās kartes un iespēju lietot kartes, izmantojot mobilo aplikāciju, kā arī pieteikt mobilā aplikācijā atlīdzības, kontrolēt izlietotos limitus un nodrošināt pilnu detalizētu programmu aprakstu u.c.
	

	1.6. 
	Pretendentam jānodrošina iespēja saņemt  pēc pieprasījuma apdrošināmo personālam arī  plastikāta kartes un citu nepieciešamo informāciju, t.sk. paredzot iespēju saņemt nepieciešamu informāciju angļu valodā. Pretendentam jānodrošina bezmaksas plastikāta kartes dublikāts gadījumā, ja tā tiek nozaudēta, nozagta vai sakarā ar  personas datu (uzvārda vai vārda) maiņu.
	

	1.7. 
	Apdrošinātajam personālam ir tiesības pieteikties papildus programmām, kuras norādītas Tehniskās specifikācijas 5. punktā, 30 (trīsdesmit) kalendāra dienu  laikā no pamata programmas apdrošināšanas līguma noslēgšanas brīža. Par izvēlētajām papildus programmām maksājamā prēmija tiek aprēķināta saskaņā ar Finanšu piedāvājuma nosacījumiem. Papildprogrammu apmaksa tiks veikta par personīgiem līdzekļiem vienā maksājumā, pēc Pretendenta izsniegtiem personificētiem rēķiniem.
	

	1.8. 
	Pretendents nodrošina Pasūtītāja apdrošinātā personāla radinieku – laulāto, bērnu un vecāku veselības apdrošināšanu uz tādiem pašiem nosacījumiem kā apdrošinātam darbiniekam. Prēmijas apmērs un citi radinieku apdrošināšanas nosacījumi netiks vērtēti. Apdrošināšanas prēmijas maksājums tiks veikts vienā maksājumā, 3 (trīs) darba dienu laikā, pēc personificēta rēķina saņemšanas. Apdrošinātājs tiesīgs piemērot koeficientu. 
	

	1.9. 
	Ja Pretendents piedāvā Pasūtītāja apdrošinātām personām 4. punktā minētās programmas, bez papildus piemaksas un personāls iegādājas Tehniskās specifikācijas 5. punktā norādītās papildus programmas par personīgiem līdzekļiem, programmu limiti tiek summēti.
	

	1.10. 
	Pretendentam jānodrošina iespēja Pasūtītājam veikt izmaiņas apdrošinātā personāla sarakstā vismaz vienu reizi mēnesī, visā apdrošināšanas perioda laikā, izslēdzot no tā un pievienojot jaunus Pasūtītāja personas.
	

	1.11. 
	Izslēdzot apdrošināto personālu no apdrošināmo personu saraksta, Pretendentam jāveic prēmijas aprēķins proporcionāli atlikušajam periodam par pilniem mēnešiem, t.i, ka viena mēneša apdrošināšanas prēmija tiek aprēķināta kā 1/12 daļa no gada apdrošināšanas prēmijas, neņemot vērā apturētas kartes darbības laikā veiktās atlīdzības un administratīvās izmaksas. Pirms termiņa izbeigto karšu neizmantoto apdrošināšanas prēmijas daļu Pretendents saskaņā ar Pasūtītāja norādījumiem vai nu pārskaita uz Pasūtītāja bankas norēķinu kontu, vai arī ietur kā avansu turpmākajiem prēmiju maksājumiem.
	

	1.12. 
	Izslēdzot apdrošināto personālu no apdrošināto saraksta, Pretendents kā obligātu nosacījumu kartes darbības apturēšanai/pārtraukšanai nepieprasa no Pasūtītāja to atgriešanu Pretendentam, ja karte ir bijusi izsniegta. Kartes darbība tiek apturēta un neizmantotā perioda atgriežamās prēmijas aprēķins tiek veikts neatkarīgi no tā vai karte ir/nav palikusi no apdrošināto personu saraksta izslēgtās personas rīcībā.
	

	1.13. 
	Iekļaujot jaunu apdrošināmo personālu, Pretendentam jāveic prēmijas aprēķins proporcionāli atlikušajam periodam par pilniem mēnešiem, t.i, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas, t.sk. papildus programmām.
	

	1.14. 
	Iekļaujot Apdrošināšanas līgumā jaunu personālu, Pretendentam jāpiedāvā veselības apdrošināšana uz tādiem pašiem nosacījumiem, kādi paredzēti esošajā apdrošināšanas līgumā visu līguma darbības laiku. Apdrošinājuma summas un limiti tiek saglabāti pilnā apmērā, neatkarīgi no personas individuālās veselības apdrošināšanas kartes darbības laika.
	

	1.15. 
	Pretendentam, saņemot no Pasūtītāja informāciju par nepieciešamajām izmaiņām, 5 (piecu) darba dienu laikā jānodrošina iespēja saņemt individuālās elektroniskās un/vai plastikāta kartes, pēc izvēles un citu nepieciešamo dokumentāciju, t.sk. paredzot iespēju saņemt nepieciešamu informāciju angļu valodā.
	

	1.16. 
	Pretendentam jāparedz “Atvērtās polises” iegāde, ar kuru tiek apmaksāti medicīniskie pakalpojumi, medicīnas preces un materiāli, veselības veicināšanas un profilakses pakalpojumi, medicīniskie pakalpojumi, kurus neapmaksā veselības apdrošināšanas programma vai  programmās iekļauto veselības apdrošināšanas pakalpojumu apmaksu, ja konkrētā persona ir pārsniegusi apdrošināšanas līgumā noteikto apdrošinājuma summu vai limitu. Pasūtītājs nodrošina pakalpojumu apmaksu pēc Pasūtītājā rakstiska pieprasījuma saņemšanas. “Atvērtās polises” apmērs tiek noteikts līguma slēgšanas laikā, paredzot tiesības Pasūtītājam palielināt atvērtās polises limitu jebkurā brīdī visā līguma darbības laikā, bet ne vairāk kā 10% (desmit procentus) no kopējās apdrošināšanas prēmijas. Administratīvie izdevumi nedrīkst pārsniegt 5% (piecus procentus) no “Atvērtās polises” apdrošinājuma summas. “Atvērtā polise” var tikt noslēgta visā līguma darbības laikā, pēc Pasūtītāja vajadzībām.
	

	1.17. 
	Pretendentam, sagatavojot piedāvājumu, tajā jāiekļauj visas ar paredzamā līguma izpildi saistītās izmaksas: administrēšanas, individuālo plastikāta karšu izgatavošanas, u.c. ar paredzamā līguma izpildi saistītās izmaksas, tajā skaitā iespējamos finanšu riskus.
	

	1.18. 
	Pretendents visa līguma laikā nedrīkst mainīt izteikto apdrošināšanas piedāvājumu, t. sk.  grozīt noteikumus vai paaugstināt apdrošināšanas polises prēmiju, kā arī jebkādā veidā apdrošināšanas līguma darbības laikā mainīt nosacījumus attiecībā uz piedāvātā pakalpojuma sniegšanas kārtību.
	

	1.19. 
	Pretendenta pienākums ir savlaicīgi nodrošināt iespēju saņemt informāciju apdrošinātajam Pasūtītāja personālam par apdrošināšanas kartes atlīdzības limitu izlietojumu, norādot informācijas saņemšanas iespējas, t.sk. angļu valodā.
	

	1.20. 
	Pretendentam jānodrošina Pasūtītāja apdrošinātajam personālam bezmaksas nepieciešamo dokumentu kopiju un izziņu izsniegšana iesniegšanai Valsts ieņēmuma dienestam.
	

	2. 
	Prasības apdrošināšanas līguma funkcionalitātei

	2.1. 
	Apdrošinātajam personālam ir tiesības brīvi izvēlēties ārstniecības iestādi, zobārstniecības kabinetu, aptieku vai sporta klubu u.c., kurā tās vēlas saņemt veselības aprūpes pakalpojumus – Pretendentam nav tiesību atteikt apmaksu, ja tā ir reģistrēta un sertificēta atbilstoši likuma prasībām un pakalpojums saņemts saskaņā ar programmas nosacījumiem.
	

	2.2. 
	Ja apdrošināšanas programmās paredzētos pakalpojumus apdrošinātais personāls saņēmis, veicot norēķinus par personīgiem līdzekļiem, Pretendents nodrošina apdrošināšanas atlīdzības izmaksu 5 (piecu) darba dienu laikā, ja pieteikums un nepieciešamie dokumenti nosūtīti Pretendenta norādītajā aplikācijā, elektroniski – norādītajā vietnē vai iesniegti Pretendenta birojā. Ja iztrūkst informācija vai dokumenti, tad Pretendents 3 darba (trīs) dienu laikā sazinās ar personu un vienojas par papildus informāciju vai dokumentu iesniegšanas kārtību. Pēc šādu dokumentu vai informācijas saņemšanas, izmaksu veic 5 (piecu) darba dienu laikā.
	

	2.3. 
	Čekus un maksājumu dokumentus par saņemtajiem pakalpojumiem Pretendents pieņem visu līguma darbības laiku bez ierobežojumiem un vismaz vēl 3 (trīs) mēnešus pēc līguma darbības beigām.
	

	2.4. 
	Visiem apdrošināšanas programmās ietvertiem pakalpojumiem jābūt pieejamiem pilnā apmērā sākot ar līguma pirmo darbības dienu un visā tā darbības laikā bez nogaidīšanas periodiem atsevišķiem medicīniskajiem pakalpojumiem, bez Pretendenta noteiktiem papildu apkšlimitiem.
	

	2.5. 
	Pretendentam Pasūtītāja personāls jāapdrošina neatkarīgi no vecuma, veselības stāvokļa, bez veselības deklarāciju aizpildīšanas, bez iepriekš esošo saslimšanu ierobežojuma.
	

	2.6. 

	Pretendentam jānodrošina apdrošināto Pasūtītāja personāls akūtu un hronisku saslimšanu un to paasinājumu ārstēšanu (t.sk. kaulu-saistaudu, deģeneratīvu saslimšanu u.c.), kā arī saslimšanu ārstēšanu, kuras sākušās pirms polises darbības sākuma, bet saslimšanas ārstēšana notiek vai tiek pabeigta polises darbības laikā.
	

	2.7. 
	Pretendentam jābūt maksas ambulatorām un stacionārām līguma iestādēm visā Latvijas teritorijā. Līguma iestāžu sarakstā obligāti jābūt šādām iestādēm, kurās iespējams saņemt pakalpojumus, izmantojot veselības apdrošināšanas karti kā norēķinu līdzekli:
· Paula Stradiņa Klīniskā universitātes slimnīcas stacionārā un ambulatorā daļa;
· Rīgas Austrumu klīniskā universitātes slimnīcas stacionārā un ambulatorā daļa;
· Rīgas 1.slimnīcas stacionārā un ambulatorā daļa;
· SIA “Rīgas 2. slimnīca”;
· MFD grupas ārstniecības iestādes;
· Veselības centrs 4 SIA;
· Medicīnas centrs ARS SIA;
· AS “Veselības centru apvienība” (t.sk. poliklīnikas “Pļavnieki”, “Aura”, “Pulss 5”, “Jugla”); 
· SIA “Rīgas veselības centrs” (t.sk. filiāles “Bolderāja”, “Iļģuciems”, “Imanta”, “Ķengarags”, “Ziepniekkalns”);
· E. Gulbja laboratorija  SIA;
· Centrālā laboratorija SIA.
	

	2.8. 
	Pretendentam nav tiesību paredzēt, ka kāds no Tehniskās specifikācijas 3. punkta apakšpunktos (izņemot 3.4.3., 3.4.4., 3.4.7. punktos) nosauktajiem pakalpojumu veidiem līgumiestādēs ir saņemams, sākotnēji pilnībā norēķinoties no apdrošināto personālu personiskajiem līdzekļiem, ja šie pakalpojumi ir iekļauti līgumiestādē un sadarbības līgumā ar Pretendentu. 
	

	2.9. 
	Pretrunu gadījumā starp Pasūtītāja Tehniskās specifikācijas prasībām, Pretendenta iesniegto Tehnisko piedāvājumu un Pretendenta vispārējiem apdrošināšanas noteikumiem, veselības apdrošināšanas noteikumiem, programmu u.c. standarta noteikumiem, noteicošās ir Tehniskās specifikācijas prasības un tām atbilstošs Tehniskais piedāvājums. Pretendenta veselības apdrošināšanas noteikumi ir spēkā, ciktāl tie nav pretrunā ar Tehniskās specifikācijas prasībām un nepasliktina Pasūtītāja vai apdrošinātā personāla stāvokli.
	

	2.10. 
	Pēc Pasūtītāja vai pārstāvēta apdrošināšanas brokera rakstiska pieprasījuma saņemšanas, bet ne biežāk kā reizi ceturksnī, Pretendentam ir jānodrošina informācijas sagatavošana un nosūtīšana Pasūtītājam par kopējo izmaksāto apdrošināšanas atlīdzību statistiku, norādot procentuālu izmaksu sadalījumu katrā no apdrošināšanas programmām un programmu segumā iekļautajām veselības aprūpes pakalpojumu grupām.
	

	2.11. 
	Pretendentam kā datu apstrādes pārzinim nav nepieciešama atsevišķa atļauja apstrādāt apdrošinātā personāla personas un medicīniskos datus ne no Pasūtītāja, ne no paša apdrošinātā personāla. Apdrošināšanas līguma noslēgšana ir apliecinājums datu apstrādes atļaujas saņemšanai no Pasūtītāja un apdrošinātajām personām.
	

	3. 
	Minimālās prasības veselības apdrošināšanas Pamata programmai par Pasūtītāja līdzekļiem (apdrošināšanas prēmijas un apdrošinājuma summas noradītas vienam apdrošināšanas periodam )

	3.1. 
	Apdrošināšanas prēmija ne vairāk kā  EUR 600.00 vienai personai.
	

	3.2. 
	Apdrošinājuma summa ambulatorai un stacionārai aprūpei kopā ne mazāk kā EUR 6000.00 gadā.
	

	3.3. 
	Pacienta iemaksas 100% apmērā, atbilstoši spēkā  esošiem MK  noteikumiem: 
1) par ambulatoro palīdzību;
2) par stacionāro palīdzību;
3) par ārstēšanos sanatorijās un specializētājās rehabilitācijas iestādēs;
4) pacienta līdzmaksājums par ķirurģisku operāciju.
	

	3.4. 
	Maksas ambulatorie pakalpojumi kopējās apdrošinājuma summas ietvaros.
	

	
	Bez ārstējošā vai ģimenes ārsta nosūtījuma:
	

	3.4.1. 
	Speciālistu konsultācijas – maksas ģimenes ārsta, internista, ķirurga, neiroķirurga, urologa, traumatologa, ortopēda, ginekologa, neirologa, oftalmologa, otolaringologa, mutes, sejas, žokļu ķirurga, dermatologa, arodslimību ārsta, fizikālās medicīnas un rehabilitācijas ārsta, reimatologa, pneimologa, endokrinologa, nefrologa, gastroenterologa u.c. speciālistu konsultācijas. Divas onkologa konsultācija līdz diagnozes noteikšanai. Divas psihoterapeita vai psihiatra konsultācijas. Viena fizioterapeita konsultācija. Viena podologa konsultācija. Konsultācijas saņemamas līguma iestādēs un nelīguma iestādēs. Pretendentam jānorāda vienāds atlīdzību limits visu specialitāšu ārstu konsultācijām. Atlīdzības limits ne mazāks kā EUR 45.00 par pirmreizēju vai atkārtotu konsultāciju. Piedāvātā atlīdzības limita vienai konsultācijai ietvaros ir jānodrošina arī attālināto e - konsultāciju apmaksa, ja šādas konsultācijas ietvertas medicīnas iestādes sniegto pakalpojumu cenrādī.
	

	3.4.2. 
	Augsti kvalificētu speciālistu - profesoru un docentu konsultācijas – ķirurga, neiroķirurga, urologa, traumatologa, ortopēda, ginekologa, neirologa, oftalmologa, otolaringologa, mutes, sejas, žokļu ķirurga, dermatologa, arodslimību ārsta, fizikālās medicīnas un rehabilitācijas ārsta, reimatologa, pneimologa, endokrinologa, nefrologa, gastroenterologa u.c. speciālistu konsultācijas. Viena onkologa konsultācija līdz diagnozes noteikšanai. Konsultācijas saņemamas līguma iestādēs un nelīguma iestādēs. Pretendentam jānorāda vienāds atlīdzību limits visu specialitāšu ārstu konsultācijām. Atlīdzības limits ne mazāks kā EUR 75.00 par pirmreizēju vai atkārtotu konsultāciju. Piedāvātā atlīdzības limita vienai konsultācijai ietvaros ir jānodrošina arī attālināto e - konsultāciju apmaksa, ja šādas konsultācijas ietvertas medicīnas iestādes sniegto pakalpojumu cenrādī.
	

	3.4.3. 
	Ārstniecības personu mājas vizītes, ieskaitot transporta pakalpojumus. Atlīdzības limits ne mazāks kā EUR 45.00 par vizīti.
	

	3.4.4. 
	Grūtniecības aprūpes medicīniskie pakalpojumi (konsultācijas, laboratoriskie un diagnostiskie izmeklējumi u.c.), ambulatorā limita ietvaros.
	

	3.4.5. 
	Jebkura profilaktiskā vakcinācija 100% apmērā visās ārstniecības iestādēs, ar kopējo apdrošinājuma limitu EUR 100.00 apdrošināšanas periodā. Pēc Pasūtītāja pieprasījuma Pretendents nodrošina izbraukuma vakcināciju Pasūtītāja telpās.
	

	3.4.6. 
	Medicīniskās izziņas (autovadītājiem, ieroču iegādes atļaujas saņemšanai, u.c.). 100% apmērā Pretendenta līguma un nelīguma iestādēs.
	

	3.4.7. 
	Valsts neatliekamā medicīniskā palīdzība, ja izsaukums tiek atzīts par nepamatotu, un privātās neatliekamās palīdzība pēkšņu saslimšanu un traumu gadījumos. Apmaksa 100% apmērā.
	

	
	Ar ārstējošā vai ģimenes ārsta nosūtījumu:
	

	3.4.8. 
	Plaša apjoma laboratoriskie izmeklējumi, bez skaita un biežuma ierobežojuma, pēc medicīniskām indikācijām, t.sk. maksa par materiāla noņemšanu, apstrādi un glabāšanu, hematoloģija un anēmiju diagnostika - pilna asins aina, klīniskā asins aina, hemoglobīns, leikocītu formula, eritrocīti, EGĀ, trombocīti, retikulocīti, hematokrits, ferritīns, vitamīns D un B12, folskābe u.c., koaguloģijas izmeklējumi - APTL, INR, protrombīna laiks, protrombīna komplekss, fibrinogēns, asins teces laiks, asins reces laiks, D-Dimēri u.c., asins grupa, Rh faktors, u.c., aknu testi un fermenti – ASAT, ALAT u.c., slāpekļa vielu maiņa – urea, kreatinīns u.c., iekaisuma marķieri – CRO, RF, ASO, glikozes regulācija – glikoze, HBA1c, lipīdi – kopējais holesterīns, ABH, ZBH, triglicerīdi, vairogdziedzera hormoni – t.sk., TSH, T4, T3, visa veida antivielas u.c., kardioloģiskie un onkoloģiskie marķieri, HBS antigēns un anti HCV; ērču encefalīta IgM un IgG (pote), borrelia burgdorferi (Laima slimība) IgM, IgG, urīna izmeklējumi, serozo dobumu un smadzeņu šķidrumu izmeklējumi, krēpu izmeklējumi, fēču izmeklējumi, uztriepju uz mikrofloru, onkocitoloģiskie, biopsijas materiālu izmeklējumi, histoloģiskie izmeklējumi, alergēnu, alergēnu paneļu noteikšana, antioksidantu, elektrolītu, vitamīnu u.c. izmeklējumi, neierobežojot ar nosauktajiem izmeklējumiem. Līguma iestādēs apmaksa 100% apmērā. Nelīguma iestādēs apmaksa pēc E. Gulbja laboratorijas cenrāža.
	

	3.4.9. 
	Plaša apjoma diagnostiskie izmeklējumi līguma iestādēs un nelīguma iestādēs, - pēc medicīniskām indikācijām, neierobežojot ar noteiktām diagnozēm, neierobežojot ar reižu skaitu. Piem.: rentgena diagnostika orgāniem un ķermeņa daļām, rentgena izmeklēšana vairākās plaknēs, digitālā fluorogrāfija, mammogrāfija, gremošanas orgānu izmeklēšana ar kontrastvielu, sonoskopiska un doplerografiska asinsvadu izmeklēšana, ultrasonografija dažādām ķermeņa daļām un orgāniem –vēdera dobuma orgānu, locītavu, prostatas, limfmezglu u.c., sirds neinvazīvie izmeklējumi - elektrokardiogramma, ehokardiogrāfija, holtera monitorēšana, veloergometrija; osteodensitometrija, audiografija, elektroencefalogramma, elektromiografija u.c. izmeklējumi, neierobežojot ar nosauktajiem izmeklējumiem. Atlīdzības limits ne mazāks kā EUR 50.00 par izmeklējumu.
	

	3.4.10. 
	Augsto tehnoloģiju diagnostiskie izmeklējumi līguma iestādēs un nelīguma iestādēs, pēc medicīniskām indikācijām, neierobežojot ar noteiktām diagnozēm,  neierobežojot ar reižu skaitu. Datortomogrāfija ar un bez kontrastvielas, magnētiskā rezonanse ar un bez kontrastvielas, fibrogastroskopija un citi endoskopiskie izmeklējumi ar un bez anestēzijas, t.sk. kapsulas endoskopija, scintigrāfija u.c., neierobežojot ar nosauktajiem izmeklējumiem. Atlīdzības limits  ne mazāks kā EUR 150.00 par izmeklējumu.
	

	3.4.11. 
	Medicīniskās manipulācijas, injekcijas, blokādes, pārsiešanas u.c. ārsta speciālista, t.sk. dermatologa, ginekologa, oftalmologa, ķirurga u.c. speciālistu pieņemšanas laikā veiktas ārstnieciskas manipulācijas, ieskaitot materiālu izmaksas. Atlīdzības limits ne mazāks kā EUR 50.00 procedūru.
	

	3.5. 
	Fizikālās terapijas procedūras, ne mazāk kā 10 procedūras gadā. Atlīdzības limits ne mazāks kā EUR 10.00 vienai procedūrai. Dažāda veida fizikālās terapijas procedūras, piemēram dažādi elektroterapijas, gaismas terapijas, magnētterapija, ultraskaņas terapija u.c.
	

	3.6. 
	Ambulatorā rehabilitācija ar kopēju limitu EUR 150.00 apdrošināšanas periodā.
	

	3.6.1. 
	Ambulatorā rehabilitācija bez vienas reizes limita, bez diagnožu ierobežojuma. Pretendents nav tiesīgs pieprasīt papildus izmeklējumus pakalpojumu saņemšanai vai konkrēta speciālista nosūtījumu.  
	

	3.6.2. 
	Ar ārstējošā ārsta vai ģimenes ārsta nosūtījumu:
1) masāžas kurss;
2) manuālās terapijas kurss;
3) ūdens procedūru kurss;
4) ārstnieciskā vingrošana (grupās, individuāli, vingrošana baseinā);
5) teipošana, slinga terapija.
	

	3.7. 
	Maksas stacionārie pakalpojumi ar ārstējošā ārsta norīkojumu. Maksas stacionārie pakalpojumu kopējā apdrošinājuma summas ietveros.
	

	3.7.1. 
	Apdrošinājuma summa ne mazāk par EUR 1000.00 vienam saslimšanas gadījumam. Pretendents apmaksā pakalpojumus 100% apmērā, atbilstoši limitam par saslimšanas gadījumu, nepiemērojot cenrādi par atsevišķiem pakalpojumiem. Pretendents apmaksu par maksas stacionārajiem pakalpojumiem nodrošina ar Pretendenta garantijas vēstuli:
	 

	3.7.2. 
	ārstēšanās dienas/diennakts stacionārā;
	

	3.7.3. 
	ārstēšanās paaugstināta servisa palātās, tajā skaitā arī gadījumos, ja daļa pakalpojumu stacionārā tiek saņemta pacientu iemaksas apmērā;
	

	3.7.4. 
	konsultācijas, ārstnieciskās manipulācijas, laboratoriskie un instrumentālie izmeklējumi; 
	

	3.7.5. 
	plānveida un neatliekamās operācijas diennakts un dienas stacionārā. Piem. neiroloģiskās, neiroķirurģiskās, ginekoloģiskās, traumatoloģiskās (t.sk. saišu plastiku pēc traumām), ortopēdiskās (t.sk. endoprotezēšanas, kaulu - saistaudu u.c. operācijas), otolaringoloģiskas (t.sk. deguna starpsienas plastiku pēc medicīniskām indikācijām), oftalmoloģiskās operācijas (t.sk. kataraktas, glaukomas ārstēšana ar lāzeru) u. c.. Dažādās operāciju tehnikās veiktas operācijas (t.sk. laparoskopiskās, konvencionālās, locītavu endoskopiskas operācijas, lāzertehnoloģijas u.c. tehnikās veiktas operācijas). Jebkurā operāciju tehnikā veiktas vēnu operācijas, vienu reizi apdrošināšanas periodā, ja saslimšanas smagums atbilst HVM  CEAP klasifikācijas C4A –C6 stadijai. Pretendents nedrīkst noteikt operāciju nogaidīšanas periodu saslimšanas gadījumā.
	

	3.8. 
	Zobārstniecības un mutes dobuma higiēnas pakalpojumi ar 50% atlaidi, limits EUR 220.00.
	

	3.8.1. 
	Zobārstniecības pakalpojumi ar limitu EUR 220.00 apdrošināšanas periodā. Pretendents nav tiesīgs noteikt savu ierobežojošu cenrādi pakalpojuma apmaksai. Sertificētu zobārstu un higiēnistu zobārstniecības pakalpojumu apmaksa 50% apmērā ar ārstēšanā lietotajām metodēm un manipulācijām, kuras akceptējusi Latvijas Zobārstniecības asociācija, ārstējoties Apdrošinātās personas izvēlētā ārstniecības iestādē, t.sk.:
	

	3.8.2. 
	mutes dobuma higiēna ne mazāk kā 2 (divas) reizes apdrošināšanas periodā;
	

	3.8.3. 
	neatliekamā palīdzība akūtu zobu sāpju gadījumā;
	

	3.8.4. 
	zobārstu un stomatoloģisko ķirurgu konsultācijas, ieskaitot ārstēšanas plāna sastādīšanas izmaksas;
	

	3.8.5. 
	terapeitiskie un ķirurģiskie zobārstniecības pakalpojumi, t.sk. plombēšanā lietotais heliomateriāls;
	

	3.8.6. 
	vietējā anestēzija;
	

	3.8.7. 
	diagnozes precizēšanai nepieciešamās rentgenogrammas.
	

	4. 
	Pēc Pretendenta iespējām, nepaaugstinot polises prēmiju, Tehniskās specifikācijas 4.1., 4.2., 4.3., 4.4. un 4.5. punktā minētās programmas var tikt iekļautas Pamata programmā. Par katras programmas iekļaušanu Pretendents saņem punktus saskaņā ar vērtēšanas kritērijiem.

	4.1. 
	Medikamentu iegāde ar 50% atlaidi, ar limitu EUR 80.00.
	

	4.1.1. 
	Medikamentu iegādi 50% apmērā, ar limitu EUR 80.00, apmaksā jebkurus ārstējošā vai ģimenes ārsta izrakstītus medikamentus, kas reģistrēti Latvijas Republikas Zāļu valsts reģistrā, akūtu un hronisku slimību ārstēšanai, nenosakot ierobežojošu medikamentu sarakstu.
	

	4.1.2. 
	Neparedz apakšlimitu viena medikamenta iegādei, kā arī neparedz medikamentu skaita iegādes ierobežojumu par vienu saslimšanas gadījumu.
	

	4.2. 
	Maksas stacionārā rehabilitācija 100% apmērā,  ar limitu EUR 300.00 apdrošināšanas periodā.
	

	4.2.1. 
	Tiek apmaksāta maksas stacionārā rehabilitācija specializētajās stacionārās rehabilitācijas iestādēs vienu reizi apdrošināšanas periodā, pēc smagām traumām, operācijām, saslimšanām.
	

	4.3. 
	Kritisko slimību apdrošināšana, apdrošinājuma summa EUR 1000.00 par gadījumu.
	

	4.3.1. 

	Nogaidīšanas periods – ne vairāk kā  60 dienas. Nogaidīšanas periodu Pretendents nedrīkst pielietot attiecībā uz personālu, kuri bija apdrošināti ar “Kritisko slimību” apdrošināšanu iepriekš, neatkarīgi no apdrošināšanas akciju sabiedrības, ja starp apdrošināšanas periodiem neveidojas pārtraukums. Atlīdzība izmaksājama vienā maksājumā pēc nepieciešamo dokumentu iesniegšanas.
	

	4.3.2. 
	Ar terminu “Kritiskās saslimšanas” šajā iepirkumā saprot – AIDS, aklums, Alcheimera slimība līdz 64 gadu vecumam, ekstremitāšu paralīze, zaudējums, hroniska nieru mazspēja, insults, koronārā ķirurģija, kurlums, labdabīgs smadzeņu audzējs, Laima slimība, meningokoku infekcija, miokarda infarkts, multiplā skleroze, orgāna transplantācija, primārais 1.tipa cukura diabēts, runas zudums, sirds operācija, vēzis, COVID-19.
	

	
4.4. 
	Profilaktiskie laboratoriskie izmeklējumi vienu reizi apdrošināšanas periodā, bez ģimenes vai ārstējošā ārsta norīkojuma, ar limitu EUR 50.00.
	

	4.5.     
	MK noteiktās obligātās veselības pārbaudes darba pienākumu veikšanai nepieciešamā apjomā. Atlīdzības limits 100% apmērā līgumiestādēs. Nelīgumiestādēs atlīdzības limits EUR 80.00 apdrošināšanas periodā. 
	

	5. 
	Papildus programmas par personīgajiem līdzekļiem. Pasūtītāja apdrošināmo personālam papildus programmu iegāde pēc brīvprātīgas izvēles, neatkarīgi no Apdrošināto skaita, kā arī nepiemērojot programmu - papildu programmu kombināciju skaita ierobežojumus, ir jānodrošina, piemaksājot starpību no apdrošinātā personīgiem līdzekļiem.

	5.1. 
	Zobārstniecība un zobu protezēšana ar limitu EUR 500.00 Sertificētu zobārstu un higiēnistu un protezēšanas pakalpojumu apmaksa 50% apmērā. Ar ārstēšanā lietotajām metodēm un manipulācijām, kuras akceptējusi Latvijas Zobārstniecības asociācija ārstējoties pie jebkurā ārstniecības iestādē, t.sk.:
	

	5.1.1. 
	mutes dobuma higiēna ne mazāk kā (divas) reizes apdrošināšanas periodā;
	

	5.1.2. 
	neatliekamā palīdzība akūtu zobu sāpju gadījumā;
	

	5.1.3. 
	augsti kvalificētu zobārstu konsultācijas;
	

	5.1.4. 
	terapeitiskie un ķirurģiskie zobārstniecības pakalpojumi, t.sk. plombēšanā lietotais heliomateriāls;
	

	5.1.5. 
	vietējā anestēzija;
	

	5.1.6. 
	diagnozes precizēšanai nepieciešamās rentgenogrammas;
	

	5.1.7. 
	zobu protezēšana, t.sk. kroņi, tilti, onlejas, inlejas. Tiek apmaksāta gan procedūra, gan ar to saistītās manipulācijas  un materiāli.
	

	5.2. 
	Medikamentu iegāde ar 50% atlaidi, ar limitu EUR 150.00.
	

	5.2.1. 
	Medikamentu iegādi 50% apmērā, līdz limitam EUR 150.00 – apmaksā jebkurus ārstējošā vai ģimenes ārsta izrakstītus medikamentus, kas reģistrēti Latvijas Republikas Zāļu valsts reģistrā, akūtu un hronisku slimību ārstēšanai, nenosakot ierobežojošu medikamentu sarakstu.
	

	5.2.2. 
	[bookmark: _GoBack]Neparedz apakšlimitu viena medikamenta iegādei, kā arī neparedz medikamentu skaita iegādes ierobežojumu par vienu saslimšanas gadījumu.
	

	5.3. 
	Sports ar atlīdzības limitu EUR 7.00 par nodarbību.
	

	5.3.1. 
	Sports – sporta nodarbību apmaksa 4 reizes mēnesī ar kopējo minimālo atlīdzību limitu ne mazāk kā EUR 336.00 gadā, EUR 7.00 par vienu apmeklējuma reizi.
	

	5.3.2. 
	Programmas segumā iekļautie pakalpojumi: dažādu veidu vingrošana (grupās un individuāli), joga, pilates, teniss, skvošs,  nodarbības trenažieru zālē, nodarbības peldbaseinā u.c.
	

	5.3.3. 
	Pretendents apmaksā arī apdrošinātā personāla iegādātos 1 - 3 mēnešu abonementus ne mazāk kā piedāvātā vienas reizes limita un reižu skaita mēnesī reizinājuma apmērā. Pretendents sedz sporta nodarbību apmaksu līguma iestādēs un  nelīguma iestādēs.
	



Pretendentam tehniskajai specifikācijai kā atsevišķus dokumentus jāpievieno:
1) Spēkā esoši vispārējie apdrošināšanas noteikumi, veselības apdrošināšanas noteikumi u.c. noteikumi,  kas atbilst šī iepirkuma priekšmetam.
2) Detalizēts piedāvātās veselības apdrošināšanas programmu apraksti, t.sk., norādot papildinājumus u.c. Pretendenta nosacījumus, kas nedrīkst būt pretrunā Tehniskā specifikācijā norādītajām minimālajām prasībām vai tās jebkādā mērā ierobežot.
3) Elektroniskās vietnes adrese ar Pretendenta ambulatoro, stacionāro, zobārstniecības, aptieku un sporta līguma iestāžu sarakstu Latvijas Republikas teritorijā, papildus arī norādot šajās ārstniecības iestādēs ar karti pieejamo pakalpojumu grupas.
4) Atlīdzības saņemšanas kārtība par ārstniecības pakalpojumiem, kas saņemti ārstniecības iestādēs, kas nav Pretendenta līguma iestādes, norādot iesniedzamos dokumentus, atlīdzības saņemšanas kārtību un termiņus.
5) Izmaiņu veikšanas kārtība polisē, izslēdzot personālu no veselības apdrošināšanas līguma un pievienojot jaunu personālu veselības apdrošināšanas līgumam. Aprēķinu kārtība, veicot izmaiņas veselības apdrošināšanas līgumā.
6) Informācija par radinieku apdrošināšanas nosacījumiem.
7) Uz līguma darbības laiku fiksēts pakalpojumu apmaksas cenrādis ārstniecības iestādēs.
8) Neapmaksājamo pakalpojumu (izņēmumu) detalizēts apraksts, norādot izņēmumus katrā pakalpojumu grupā. Izņēmumi un ierobežojumi, kas nebūs norādīti pretendenta Tehniskam piedāvājumam pievienotajā dokumentā, Pasūtītājam nebūs saistoši.
9) Maksas stacionāro pakalpojumu saskaņošanas kārtība, garantijas vēstules saņemšanai.
10) Programmu segumā iekļauto pakalpojumu saraksts, kuru apmaksa ir paredzēta apdrošināšanas segumā, taču par kuriem Pasūtītāja personālam sākotnēji ir jānorēķinās no personīgajiem naudas līdzekļiem.
11) Detalizēts skaidrojums e-kartes un mobilās aplikācijas lietošanai.
12) Skaidrojums kā saņemt informāciju par Pasūtītāja apdrošināto personāla kartes atlīdzības limitu izlietojumu, norādot informācijas saņemšanas iespējas.
13) Pretendenta piedāvājums personālam par pārējiem apdrošināšanas veidiem, kuriem, uzrādot veselības apdrošināšanas karti, iespējams saņemt atlaidi.

________________________________________________________________________________
(uzņēmuma vadītāja vai tā pilnvarotās personas paraksts, tā atšifrējums)


1

